MicroSoft Flight Simulator 2004
סקירה

הסימולטור של מיקרוסופט FS2004  יצא השנה בסימן 100 שנות תעופה, הדבר בא לידי ביטוי בתוספת 9 מטוסים מראשית שנות התעופה כדוגמת המטוס של האחים רייט, SPIRIT OF St' LOUIS מטוסו של צ'ארלס לינדברג, מטוס הדקוטה ועוד, כך שניתן למעשה לדמות ארועים היסטוריים בתולדות התעופה.

למי שטרם נחשף לסימולטור 2004 ולקודמיו להלן סקירה קצרה:

המוצר מסופק על גבי 4 תקליטורים והתקנה מלאה דורשת למעלה מ- 2.5 ג'יגהבייט מקום פנוי בדיסק הקשיח, אולם אפשר לבצע התקנה מצומצמת הצורכת פחות מקום.

לאחר ההתקנה ובהפעלת התוכנה  צמד מדריכי התאוריה האמריקאי המפורסם מרתה וג'ון קינג ילמדו אותנו על האפשרויות הקיימות בעזרת הסברים כתובים וסרטוני וידאו.

בנוסף לשעורי התאורייה (הבסיסיים) נוכל לקחת חלק בשעורים המעשיים בליווי צמוד

הכולל הערות קוליות  במהלך הטיסה מהמדריך.

בסימולטור קיימים קורסים מטייס פרטי ועד ALTP.

VFR - ניתן להנות מנוף מרהיב בטיסת  VFR ולהתאמן בתפעול מצבי חרום שונים.

IFR - ניתן להתאמן בטיסת מכשירים בהנמכות מסוגים שונים GPS, NDB, VOR.

כדי להתרשם מיכולות התוכנה להלן תאור קצר מהן האפשרויות ליצירת טיסה.

לפני ש"מתיישבים" במטוס עלינו להגדיר מספר פרמטרים:

· סוג מטוס: מדאון ועד 777-300.
· שדה המראה : בסימולטור יש כ 23,760  שדות ומנחתים (כולל עין יהב, תימן, רמון, עין שמר ועוד).
· זמן (תאריך ושעה): אפשר לבחור אם לטוס ביום/לילה עונה מסויימת בשנה או תאריך מסויים.
· מז"א: מחולל מזג האויר הינו כלי מרשים בפני עצמו, יש 3 אפשרויות בחירה:
1. בחירת אחד מעשרה מצבי חומרת מז"א, משמיים נקיים  CAVOK- ועד סופות רעמים.
2. להגדיר במדוייק את הרוח ראות עננות,משקעים וכן הגדרת מיקום וגובה מדוייקים לדוגמא אפשר להמריא משדה דב  בתנאי CAVOK  ולהגיע לנחיתה בראש פינה במזג אויר חורפי לבצע תהליך הנמכה ולראות את המסלול במינימה.
3. טיסה במזג אויר עדכני ע"י הורדה אוטומטית מהאינטרנט (התוכנה עושה זאת לבד) עדכון המזג כל 15 דקות כולל רוחות רום.

מסך "יצירת הטיסה"

כעת אפשר לצאת ו"לטוס" אולם מיקרוסופט הכינה עוד מספר אפשרויות נפלאות:

· חישוב משקל ואיזון: טופס ממוחשב המראה את מגבלות המשקל וה-CG  כך שניתן לטוס במטוס כבד עם מרכז כובד קדמי/אחורי ולחוש בהבדל.
· מחולל תקלות: תוכלו לבחור בהשבתת מכשירי טיסה/מערכת/תקלת מנוע/קשר  או לבקש מהמחשב שיצור תקלה באופן אקרעי ולהתמודד עמה בזמן טיסה.
· FLIGHT PLANNER: כלי נהדר וקל להפעלה, כל שעליכם לעשות הוא לבחור שדה מוצא, שדה יעד וסוג הנתיב (IFR/VFR), הוא יבנה את הנתיב בעצמו, תוכלו להוסיף או לגרוע נקודות מהנתיב ע"י שימוש פשוט בעכבר ולשמרו בזכרון, לאחר סיום התהליך יש אפשרות להדפיס את טופס תכנון הטיסה וקדימה לדרך.
· AIR TARFFIC CONTROL. גם כאן עשו במיקרוסופט עבודה יפה, תוכלו להאזין לATIS  לבקש רשות הסעה המראה וכן הלאה.
לעצם הטיסה:

ההטסה תלויה במידה רבה בחומרה שברשתוכם (מעבד, זיכרון, כרטיס מסך וסוג ה ג'ויסטיק) ככל שביצועי החומרה טובים יותר כך הטיסה תהיה חלקה יותר וזורמת, לגבי אמינות הנתונים: ניתן להגדיר רמות אמינות החל ברמה נמוכה וקלה להטסה. 

לדוגמא: ירידה לשולי המסלול נסלחת, מעבר מגבלותG  ומעבר מגבלת מהירות מדפים/גלגלים אינה פוגמת במטוס ועד לרמת אמינות גבוהה המתייחסת לכל מעבר מגבלה ולכל התופעות שאנו מכירים (פרצסיה, צורך במשיכת סטיק בפניה וכן הלאה).

השעונים מגיבים היטב ואפשרויות המבטים מגוונות מאוד: החל במבט פשוט מתא הטייס לכל הכיוונים, מבט על המטוס ממגדל הפיקוח ומבט חיצוני בזמן הטיסה.

ניתן לשלב מספר מבטים יחד ולראות בחלון קטן את המטוס גם מבחוץ (נחמד בטיסה ארובטית או בנחיתה על המים).

אם ביצועי החומרה שברשותכם אינם אידיאלים אפשר לשפר את ביצועי הסימולטור ע"י הקטנת מספר הפריטים הנראים (בתים, עצים, סימני שיפשוף הצמיגים על המסלול, שלטי ההסעה) והרזולוציה כך שביצועי ההטסה לא ייפגמו.

השיפור במראה ב FS2004  מורגש בעיקר בעננות ובתוואי הקרקע,

זו חוויה לטוס ב EXTRA 300 בגובה 50 רגל מעל הכנרת לראות את הגלים ואת הרי הגולן וכל זה במסגרת החוק!
 הכינרת בגובה נמוך

לנחות עם מסוק הרובינסון על גג אחד המגדלים במנהטן.

אפשר כמובן להפעיל את מתחקר הטיסה המראה לכם בצורה גרפית את חתך הגובה ומיקום המטוס וכן נתוני מהירות גובה וכיוון בזמן ההנמכה ולהריצו כסרטון, בנוסף אפשר לצלם את הטיסה כסרטון וידאו.

 מתחקר הטיסה.

גישה סופית לב"ג מסלול 12 בססנה 172.

לסיכום: הסימולטור הינו כלי מקצועי המאפשר ללמוד ולהתאמן בטיסת ראיה ומכשירים, בתוספת ההנאה מטיסה  במטוסים כדוגמת הבדקוטה ואפילו במסוקים רובינסון R22  ו- BELL.

חסרונו הוא מוטיב התחושה, גם לבעלי גו'יסטיק FORCE FEEDBACK המדמה את תחושה הסטיק וגם לבעלי FLIGHT YOCK  הנראה כמו סטיק של ססנה אינם מתקרבים לדבר האמיתי.

כמו כן רצוי מחשב וכרטיס מסך עתירי ביצועים כדי למצות את יכולות התכנה וכן ידיעת השפה האנגלית  ברמת ה RT.

מומלץ במיוחד לתלמידי טייס הרוצים לחוש ולתרגל את הנלמד בשעורי התאוריה וכן לטייסים שאין ברשותם הגדר מכשירים ומתעניינים בכך, זהו למעשה שלב לפני האימון במאמני הטיסה המורשים כדוגמת אלו המצויים בהרצליה ( ASIM, WINGS,FNA) שם ארגונומיית תא  הטייס ותחושת הסטיק מדמים טוב יותר את התחושה בטיסה אמיתית וכן שעות האימונים וההדרכה מוכרות מטעם מנהל התעופה. 

תהנו.

המשוגעים לדבר





אחת התופעות המעניינות היא VATSIM, זוהי התארגנות של טייסים וירטואליים המבצעים טיסות ב FS כשהם מחוברים ביניהם ברשת האינטרנט וחלקם אף עוסקים במשימות פיקוח ובקרה,  בעולם יש למעלה מ 60,000 טייסים וירטואלים.





למעשה הם מדברים באופן שותף אם פקח/בקר מטעמם לאורך הטיסה, כל בקר/פקח מנהל את האזור בו הוא  נמצא פיזית,  בטיסה וירטואלית מת"א לקפריסין הטסים מדברים  עם בקר (אנושי) ישראלי ולאחר מכן עם קפריסאי, הדיבור/שמיעה נעשים בעזרת מיקרופון ורמקול המחוברים למחשב ונוהל הדיבור הוא RT כפי שנהוג בתעופה האזרחית, אין ספק שהפן האנושי מוסיף עניין לחוויה.


בישראל יש למעלה מ 300 חברים רשומים בארגון.


כמו כן ברשת האינטרנט עשרות אתרים העוסקים בסימולטורים, חלקם מסחריים חלקם על בסיס התנדבותי, אתרים אלו מכילים מידע ותוספות לסימולטור כמו ערים, שדות תעופה, ואף מטוסים נוספים כדוגמת מטוסי קרב, 72  ATR ועוד רבים אחרים, ניתן להוריד מהרשת מטוסים בצבעי אלעל, ארקיע, וישראייר וכן תוכנות עזר ותוספות לרוב.


קישורים :


 �HYPERLINK "http://www.vatsim.net/"��www.vatsim.net� 


www.israelairlines.org


� HYPERLINK "http://simdata.sourceforge.net/vatil/" ��http://simdata.sourceforge.net/vatil�


www.avsim.com











